DuckTales (seriál z roku 2017)

***DuckTales*** je americký animovaný seriál z produkcie spoločnosti Disney Television Animation. Seriál, ktorý je reštartom pôvodného televizného rovnomenného seriálu, bol oznámený 25. februára 2015 a mal premiéru 12. augusta 2017 na stanici Disney XD ako 44–minútový špeciál nazvaný "*Woo-oo!*". Jeho tvorcami sú Matt Youngberg a Francisco Angones. Prvá séria, ktorá pokračovala 23. septembra 2017, obsahuje 21 dvadsaťdva minútové časti a špeciálne 44–minútové finále. Ešte pred štartom seriálu bol 2. marca 2017 seriál predlžený o druhú sériu.

Druhá séria, obsahujúca vianočnú špeciál, mala premiéru 20. októbra 2018. 21. septembra 2018 bol seriál predlžený o tretiu sériu, ktorá mala premiéru 4. apríla 2020.

## Námet

Po viac ako 30-tich rokoch znovu ožilo v animovanom seriáli na stanici Disney XD *Káčerovo* strýka Držgroša a jeho zvedavých synovcov Huia, Duia a Luia. Tí sa spolu s Káčerom Donaldom, Webby, pani Zobákovou a Tryskáčom vydali na ďalšie dobrodružstvá.

## Obsadenie

### Hlavné postavy

* David Tennant ako strýko Držgroš McDuck (Scrooge McDuck)
* Danny Pudi ako Hui Duck (Hubert "Huey" Duck)
* Ben Schwartz ako Dui Duck (Dewford Dingus "Dewey" Duck)
* Bobby Moynihan ako Lui Duck (Lewellyn ”Louie" Duck)
* Kate Micucci ako Webbigail "Webby" Vanderquack
* Beck Bennett ako Tryskáč McKač (Launchpad McQuack)
* Toks Olagundoye ako pani Bentina Zobáková (Mrs. Betina Beakley)
* Tony Anselmo ako Káčer Donald (Donald Fauntleroy Duck)
*Paget Brewster ako Della Duck (prvá séria: hosť; druhá séria: vedľajšia; tretia séria: hlavná)

### Vedľajšie postavy

* Jim Rash ako Gyro Vynálezca (Gyro Gearloose)
* Keith Ferguson ako Flintheart Zlatohrab (Flintheart Glomgold)
* Margo Martindale ako Mama Dlhoprstá (Ma Beagle)
* Eric Bauza ako Dlhoprstí (Beagle Boys): Bigtime, Burger a Bouncer
* Josh Brener ako Mark Beaks
* Catherine Tate ako Magica De Spell
* Paul F. Tompkins ako Káčer Gustáv (Gladstone Gander)
* Kimiko Glenn ako Lena Sabrewing (predtým známa ako Lena De Spell)
* Jim Cummings ako Jim Starling / Detektív Duck / Negaduck (Darkwing Duck / Negaduck) (prvá a druhá séria)
*Chris Diamantopoulos ako Drake Mallard / Detektív Duck (druhá a tretia séria)
* Lin-Manuel Miranda ako Fenton Crackshell-Cabrera / Gizmoduck
*Kari Wahlgren ako reportérka Roxanne Featherly
*Tress MacNeilleová ako Daisy Duck (tretia séria), Chip (tretia séria), Gadget Hackwrench (tretia séria)
* Corey Burton ako Dale (tretia séria), Bzučo (Zipper) (tretia séria)
*Bill Farmer ako Goofy (tretia séria)

### Špeciálny hosť

* Don Cheadle ako Káčer Donald (modifikovaný hlas) (prvá a tretia séria)

## Produkcia

Matt Youngberg a Francisco Angones, ktorí vyrástli na pôvodnom televíznom seriáli, vždy chceli vytvoriť novú verziu seriálu pre novú generáciu. Youngberg povedal: "Dúfame, že po tridsiatich rokoch deti, ktoré sledovali našu show, budú sledovať novú verziu *Káčerova*, pretože milovali, to čo robíme".

V máji 2015 Terry McGovern, pôvodný hlas Tryskáča McKača, oznámil v rozhovore, že pôvodní dabéri pôvodného seriálu sa do rebootu nevrátia. Nové obsadenie dabérov pre hlavné postavy bolo odhalené 16. decembra 2016. V máji 2017 bol Lin-Manuel Miranda oznámený ako hlas postavy Fenton Crackshell-Cabrera / Gizmoduck. Postava sa zmenila na Latino, kvôli Lin-Manuelovmu pôvodu a pretože Angones cítil, že neexistuje dostatok kladných Latino superhrdinov. V júni boli oznámení ďalší dabéri, vrátane Tonyho Anselmona, ktorý sa vrátil do role Káčera Donalda a počas San Diego Comic-Conu 2017 Disney oznámilo, že *Darkwing Duck* by sa tiež mal objaviť v seriáli.

Počas San Diego Comic-Conu 2019 bolo oznámené, že množstvo postáv z iných Disney Television Animation seriálov sa objavia v tretej sérii seriálu: Rýchla rota zo seriálu *Rýchla rota Chipa a Dala*, Goofy zo seriálu *Goof Troop*, dospelé verzie Kita Cloudkickera a Molly Cunninghamovej zo seriálu *Rozprávková jazda*, Rhinokey a Butterbear zo seriálu *The Wuzzles*, Gosalyn Mallardová a Taurus Bulba z *Darkwing Duck* a Daisy Duck zo seriálu *Quack Pack*.

Umelecký štýl seriálu je výrazne ovplyvnený nielen pôvodným komiksom *[[Uncle Scrooge]]* od Carla Barksa, ale taktiež niektorými Barksovými obrazmi. Titulná pieseň seriálu, napísaná Markom Muellerom pre pôvodnú seriál z roku 1987, bola znovu nahraná pre reboot z roku 2017. Pieseň naspievala Felicia Barton.

Donald Duck má v tejto verzii väčšiu úlohu v porovnaní s verziou 80. rokov. Predchádzajúcu verziu obmedzil edikt spoločnosti The Walt Disney Company, v ktorom sa uvádza, že televízne štúdio nemôže používať Donalda ani žiadnu z ďalších hviezd z krátkych filmov spoločnosti Disney's Golden Age, čo znamenalo, že Donald mohol vystupovať len v krátkych cameo rolách v jednotlivých príbehoch; toto obmedzenie bolo zrušené krátko po ukončení pôvodnej verzie seriálu.

## Série a časti

: Pozri aj *[[Zoznam častí seriálu DuckTales (2017)]]*

## Propagácia a zverejnenie

### Vysielanie

44–minútová pilotná časť, nazvaná "*Woo-oo!*", mala premiéru 12. augusta 2017 bola opakovaná po sebe nasledujúce 24 hodín. O dva dni neskôr, teda 14. augusta 2017, bol pilot zverejnený na YouTube. Pilot bol takisto vysielaný na stanici Disney Channel a to 17. septembra 2017. Seriál mal oficiálne premiéru 23. septembra 2017 teda na 30. výročie pôvodného seriálu. 1. mája 2018 bol v USA seriál presunutý na stanicu Disney Channel a nové časti sa vysielajú od 4. mája 2018. Tretia séria sa znovu vysiela na stanici Disney XD.

V Kanade mal pilot premiéru na stanici Disney XD 12. augusta 2017 a seriál odštartoval 23. septembra 2017. V Austrálii a na Novom Zélande mal seriál premiéru na stanici Disney Channel 13. októbra 2017. V Spojenom kráľovstve a Írsku mal pilot premiéru na stanici Disney Channel 4. novembra 2017. Seriál debutoval 1. marca 2018 na stanici Disney XD. v Česku mal pilot premiéru 29. marca 2018 a seriál pokračuje od 9. apríla 2018 na stanici Disney Channel. V Indonézii sa seriál začal vysielať 8. júla 2018 na RCTI.

### Marketing

10. marca 2017 bol na stanici Disney Channel vysielaný trailer na seriál počas premiéry filmu ** a 14. júna 2017 bola zverejnená titulná sekvencia seriálu, predstavujúca opätovné nahrávanú titulnú pieseň napísanú Markom Muellerom a prespievanú Feliciou Barton.

### DVD

19. decembra 2017 bolo v USA vydané DVD pod názvom "*Woo-oo!*". DVD obsahuje pilotný diel a všetkých 6 *Welcome to Duckburg* krátkych filmov. Druhé DVD "*Destination Adventure!*" bolo vydané 5. júna 2018. Obsahuje epizódy *The Beagle Birthday Massacre!*, *The Living Mummies of Toth-Ra!*, *The Impossible Summit of Mt. Neverrest!*, *The Spear of Selene!*, *The Missing Links of Moorshire!* a *Beware the B.U.D.D.Y. System!* a takisto 2 časti z pôvodného seriálu z roku 1987, ktoré neboli na DVD predtým vydané (*New Gizmo Kids on the Block* a *Ducky Mountain High).*

### Video na vyžiadanie
iTunes a Amazon Prime Video v USA v súčasnosti ponúkajú prvú a druhú sériu, rozdelené do štyroch častí za 14,99 dolárov v SD formáte a 19,99 dolárov v HD formáte za časť.

Prvá a druhá séria je k dispozícii na Disney+ od jej uvedenia na trh (12. november 2019), používatelia však zaznamenali, že epizódy sú mimo poradia.

## Referencie



## Externé odkazy

*  na Disney Channel
* 
* 
* 

Kategória:Televízne seriály USA
Kategória:Kreslené seriály USA
Kategória:Akčné televízne seriály
Kategória:Komediálne televízne seriály
Kategória:Televízne seriály z roku 2017
Kategória:Televízne seriály Disney Channel
Kategória:Televízne seriály Disney XD